
1. Vispārīgā informācija

1.1. [bookmark: _Toc302726101][bookmark: _Toc26600573][bookmark: _Toc59188035]Iepirkuma identifikācijas numurs: EM 2026/27
1.2. Iepirkuma metode: Pasūtītājs veic iepirkumu saskaņā ar Publisko iepirkumu likuma 9. pantu un šo nolikumu.
1.3. Pasūtītājs:
Latvijas Republikas Ekonomikas ministrija 
Nodokļu maksātāja reģistrācijas numurs 90000086008
Brīvības iela 55, Rīga, LV-1519
1.4. Pretendents: piegādātājs, kurš iesniedzis piedāvājumu.
1.5. Piegādātājs: fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumu.
1.6. Pircēja profils: internetā publiski pieejama pasūtītāja vietne valsts elektroniskās informācijas sistēmā piedāvājumu un pieteikumu saņemšanai (Valsts reģionālās attīstības aģentūras uzturētajā tīmekļvietne www.eis.gov.lv Elektronisko iepirkumu sistēma (turpmāk – EIS)), kurā pasūtītājs ievieto informāciju par turpmākajiem uzaicinājumiem iesniegt piedāvājumus, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju[footnoteRef:2]. [2:  https://www.eis.gov.lv/EKEIS/Supplier/Organizer/290 ] 

1.7. Pasūtītājs iepirkuma veikšanai izveido iepirkuma komisiju.
Iepirkuma komisija (turpmāk arī – komisija): Ekonomikas ministrijas iepirkuma komisija, kas pilnvarota organizēt iepirkumu saskaņā ar rīkojumu.
1.8. Iepirkuma priekšmets: Nozares padomnieku - specializēto atašeju personīgo mantu transportēšana.
CPV kods: 60100000-9 (Autotransporta pakalpojumi)
Iepirkuma priekšmets nav sadalīts daļās, un pretendents drīkst iesniegt piedāvājumu tikai par visu iepirkuma priekšmeta apjomu kopā.
Pretendents nav tiesīgs iesniegt piedāvājuma variantus.
1.9. Plānotais pakalpojuma apjoms un izpildes vietas noteiktas nolikuma 2. pielikumā “Tehniskā specifikācija – Tehniskais piedāvājums”.
1.10. Paredzamā līgumcena (bez pievienotās vērtības nodokļa (turpmāk – PVN)): 30 000,00 EUR.
1.11. Pakalpojuma izpildes maršuti kravu pārvadāšanai un termiņi:  
1.11.1. maršuts Nr.1 “Jelgava (Latvija) - Brisele (Beļģija)”: 2026. gada septembris;
1.11.2. maršuts Nr.2 “Rīga (Latvija) – Brisele (Beļģija)”: 2026. gada septembris;
1.11.3. maršuts Nr.3 “Rīga (Latvija) - Parīze (Francija)”: 2026. gada oktobris
Plānotais pakalpojuma izpildes termiņš var tikt precizēts pēc nepieciešamības, iepriekš vienojoties ar Izpildītāju. 
1.12. Finansēšanas avots: Pasūtītāja līdzekļi, kas paredzēti šim mērķim.

2. Nolikuma saņemšanas vieta, papildus informācijas sniegšana un citi nosacījumi

2.1. Iepirkuma dokumentu saņemšana:
2.1.1. Piegādātājs ar iepirkuma aktuālo informāciju, t.sk. nolikumu, tā pielikumiem, atbildēm uz ieinteresēto piegādātāju jautājumiem var iepazīties un lejupielādēt Pircēja profilā EIS e-konkursu apakšsistēmā šā iepirkuma sadaļā.
2.1.2. Ieinteresētais piegādātājs EIS e-konkursu apakšsistēmā šā iepirkuma sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[footnoteRef:3] [3:  Informāciju par to, kā ieinteresētais piegādātājs var reģistrēties par nolikuma saņēmēju sk.https://www.eis.gov.lv/EIS/Publications/PublicationView.aspx?PublicationId=883.] 

2.1.3. Piegādātāji ar nolikumu var iepazīties un lejupielādēt to līdz 2026. gada 2.septembra, plkst. 1000.
2.2. Pasūtītāja kontaktpersona: Inese Kaļupniece, tālrunis +371 67013204, e-pasts: inese.kalupniece@em.gov.lv.
2.3. Papildu informācijas pieprasīšana un sniegšana:
2.3.1. [bookmark: _Hlk205994683]Informācijas apmaiņa starp Pasūtītāju un piegādātājiem notiek Publisko iepirkumu likumā noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. 
2.3.2. Pasūtītājs pircēja profilā EIS e-konkursu apakšsistēmā šā iepirkuma sadaļā nodrošina brīvu un tiešu elektronisku piekļuvi iepirkuma dokumentiem un visiem papildus nepieciešamajiem dokumentiem, kā arī iespēju piegādātājiem iepazīties uz vietas ar iepirkuma papildu dokumentiem, kam tehnisku iemeslu dēļ vai tajos iekļautās informācijas vai komerciālu interešu aizsardzības dēļ nav nodrošināma brīva un tieša elektroniska piekļuve, sākot ar attiecīgā iepirkuma izsludināšanas brīdi. 
2.3.3. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju Pasūtītājs nosūta piegādātājam, kas uzdevis jautājumu, un vienlaikus ievieto šo informāciju pircēja profilā, kur ir pieejams iepirkuma nolikums, norādot arī uzdoto jautājumu.
2.3.4. Pasūtītājs var izdarīt grozījumus iepirkuma dokumentācijā, ja vien grozītie noteikumi nepieļauj atšķirīgu piedāvājumu iesniegšanu vai citu pretendentu dalību vai izvēli iepirkumā. Ja iepirkuma komisija izdara grozījumus iepirkuma dokumentācijā, Pasūtītājs atkārtoti sagatavo un publikāciju vadības sistēmā publicē paziņojumu par plānoto līgumu. Pasūtītājs nosaka piedāvājumu iesniegšanas termiņu, kas nav īsāks par 10 darbdienām pēc dienas, kad atkārtoti publicēts paziņojums par plānoto līgumu, un savā pircēja profilā nodrošina brīvu un tiešu elektronisku piekļuvi grozītajiem iepirkuma dokumentiem, sākot ar minētā paziņojuma publicēšanas dienu.
2.3.5. Piegādātājs pats ir atbildīgs par sekošanu aktuālajai informācijai, kas tiks publicēta pircēja profilā par šo iepirkumu. 
2.3.6. Informācijas apmaiņai, kas neattiecas uz iepirkuma dokumentiem, piedāvājumiem, var izmantot mutvārdu saziņu. Mutvārdu saziņas saturs ir dokumentējams rakstveidā vai audioierakstos, ja tā var ietekmēt piedāvājumu saturu un piedāvājumu vērtēšanu.

2.4. Piedāvājumu iesniegšana un atvēršana
2.4.1. Piedāvājums jāiesniedz elektroniski līdz 2026. gada 2.septembra, plkst. 1000, EIS e-konkursu apakšsistēmā.
2.4.2. Ārpus EIS e-konkursu apakšsistēmas iesniegtie piedāvājumi tiks atzīti par iesniegtiem neatbilstoši nolikuma prasībām un tiks atgriezti iesniedzējiem.
2.4.3. Piedāvājumu atvēršana notiek 2026. gada 2.septembrī plkst. 1400. Iesniegto piedāvājumu atvēršanas sanāksme ir atklāta. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
2.4.4. Piedāvājumu atvēršana notiek izmantojot tīmekļvietnē www.eis.gov.lv pieejamos rīkus piedāvājumu elektroniskai saņemšanai.
2.4.5. Iepirkuma komisija piedāvājumus izvērtē slēgtā sēdē. Iepirkuma komisija pārbauda pretendentu atbilstību kvalifikācijas prasībām un piedāvājumu atbilstību un izvēlas piedāvājumu saskaņā ar noteiktajiem piedāvājuma izvērtēšanas kritērijiem. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
2.4.6. Iesniegto piedāvājumu pretendents var grozīt tikai līdz piedāvājuma iesniegšanas termiņa beigām.
2.5. Piedāvājuma iesniegšana ir pretendenta brīvas gribas izpausme, tāpēc, neatkarīgi no iepirkuma rezultātiem, Pasūtītājs neuzņemas atbildību par pretendenta izdevumiem, kas saistīti ar piedāvājuma sagatavošanu un iesniegšanu.
2.6. Iepirkuma komisijas, pretendentu tiesības un pienākumi ir noteikti atbilstoši Publisko iepirkumu likumam.
2.7. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.


3. 15
3. Piedāvājuma noformēšana

3.1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
3.1.1. Izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
3.1.2. Elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
3.1.3. Elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
3.2. Sagatavojot piedāvājumu, pretendents ievēro, ka:
3.2.1. Pieteikuma vēstules forma, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā.
3.2.2. Iepirkuma dokumentus pretendents iesniedz elektroniskā formā, parakstot tos ar EIS piedāvāto elektronisko parakstu, vai parakstot ar drošu elektronisko parakstu.
3.2.3. Visiem piedāvājumā pievienotiem dokumentiem jābūt sagatavotiem latviešu valodā. Citās valodās iesniegtajiem dokumentiem jāpievieno pretendenta apliecināts tulkojums latviešu valodā, noformējot atbilstoši normatīvo aktu prasībām. 
3.2.4. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šā iepirkuma sadaļā) ietvertos nosacījumus.
3.2.5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.
3.3. Piedāvājums sastāv no šādiem dokumentiem:
3.3.1. Kvalifikācijas dokumenti (nolikuma 5. nodaļa), kuriem pievienota Pieteikuma vēstule (nolikuma 1. pielikums – Pieteikuma vēstule) saskaņā ar EIS e-konkursu apakšsistēmā publicēto formu;
3.3.2. Tehniskā specifikācija – Tehniskais piedāvājums (2. pielikums - Pasūtītāja tehniskā specifikācija un pretendenta tehniskais piedāvājums) saskaņā ar EIS e-konkursu apakšsistēmā publicēto formu;
3.3.3. Finanšu piedāvājums (nolikuma 3. pielikums) saskaņā ar EIS e-konkursu apakšsistēmā publicēto formu.
3.4. Visi piedāvājuma pielikumi ir tā neatņemama sastāvdaļas.
3.5. Piedāvājuma dokumentu atvasinājumiem ir jābūt apliecinātiem atbilstoši Dokumentu juridiskā spēka likumā noteiktajām prasībām.
3.6. Piedāvājuma atsaukumam ir bezierunu raksturs, un tas izslēdz pretendenta atsauktā piedāvājuma tālāku līdzdalību iepirkumā.
Par jebkuru informāciju, kas ir komercnoslēpums vai konfidenciāla informācija, jābūt īpašai norādei (konfidenciāla informācija nevar būt informācija, kas Publisko iepirkumu likumā ir noteikta par vispārpieejamu informāciju).

4. Pretendentu izslēgšanas iemesli

4.1. Pasūtītājs izslēdz pretendentu no dalības iepirkumā, ja uz pretendentu attiecas kāds no Publisko iepirkumu likuma 42. panta otrās daļas 1., 2., 3., 4., 11. punktā minētiem izslēgšanas iemesliem. Šajā punktā minētie izslēgšanas iemesli attiecas arī uz jebkuru no Publisko iepirkumu likuma 42. panta trešajā daļā minētajām personām.
4.2. Saskaņā ar Publisko iepirkumu likuma pārejas noteikumu 28. punkta otro apakšpunktu Pasūtītājs šā likuma 42. panta otrās daļas 1., 2. un 3. punktā minētos izslēgšanas iemeslus neattiecinās uz personām, kurām Pretendentā ir izšķirošā ietekme uz līdzdalības pamata normatīvo aktu par koncerniem izpratnē, un šā likuma 42. panta otrās daļas 1., 2. un 11. punktā minētos izslēgšanas iemeslus neattiecinās uz Pretendenta patieso labuma guvēju.
4.3. Pasūtītājs pārbaudi par nolikuma 4.1.punktā noteikto veic Publisko iepirkumu likuma 42.pantā noteiktajā kārtībā.
4.4. Pasūtītājs atbilstoši Publisko iepirkumu likuma 43.pantā noteiktajai kārtībai veic uzticamības nodrošināšanai iesniegto pierādījumu vērtēšanu.
4.5. Pasūtītājs veic pārbaudi un izslēdz pretendentu no dalības iepirkumā Starptautisko un Latvijas Republikas nacionālo sankciju likuma 11.1 panta pirmajā daļā noteiktajos gadījumos.

5. Kvalifikācijas prasības un iesniedzamie dokumenti

5.1. Pretendenta kvalifikācijas prasības ir obligātas visiem pretendentiem, kas vēlas iegūt iepirkuma līguma slēgšanas tiesības. 
1. tabula
	5.2. Pretendentam ir jāatbilst šādām kvalifikācijas prasībām:
	5.3. Lai pierādītu atbilstību Pasūtītāja noteiktajām kvalifikācijas prasībām, pretendentam jāiesniedz šādi kvalifikāciju apliecinošie dokumenti:

	5.2.1. Pretendents piekrīt nolikuma noteikumiem. 
	5.3.1. Pretendenta pieteikums par piedalīšanos iepirkumā, kas ir aizpildīts atbilstoši nolikuma 1. pielikumam – Pieteikuma vēstule. Ja piedāvājumu iesniedz personu apvienība, visi apvienības dalībnieki paraksta pieteikumu par piedalīšanos iepirkumā (izņemot gadījumu, ja personu apvienības dalībniekam saskaņā ar pilnvaru ir tiesības pārstāvēt personu apvienību atsevišķi).

	5.2.2. Pretendents ir reģistrēts normatīvajos aktos noteiktajos gadījumos un kārtībā (ja normatīvie akti to paredz).

	5.3.2. Lai pārbaudītu nolikuma 5.2.2. punkta izpildi, par Latvijas Republikā reģistrētu pretendentu reģistrāciju atbilstoši normatīvo aktu prasībām, Iepirkuma komisija pārbaudīs Uzņēmumu reģistra datubāzē. 
Pretendentam, kas nav reģistrēts Uzņēmumu reģistrā, jāiesniedz dokuments, kas apliecina tā reģistrāciju, izņemot gadījumu, ja informācija ir pieejama publiskajā datubāzē. 
Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām, ja attiecīgās valsts normatīvie akti paredz reģistrācijas nepieciešamību un dokumentu iesniegšanu.

	5.2.3. Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības.

	5.3.3. Lai apliecinātu nolikuma 5.2.3. punkta izpildi, jāiesniedz dokuments, kas apliecina pretendenta pārstāvja, kurš paraksta piedāvājumu, paraksta (pārstāvības) tiesības. Ja pretendents iesniedz pilnvaru, tad papildus tam jāiesniedz dokuments, kas apliecina, ka pilnvaras devējam ir pretendenta paraksta (pārstāvības) tiesības. Ja pārstāvības tiesības izriet no informācijas, kas iegūstama Uzņēmumu reģistra datubāzē, pieteikuma vēstulē ietverama norāde par šo faktu un Pasūtītājs pats par to pārliecināsies Uzņēmumu reģistra datubāzē.

	[bookmark: _Hlk31025046][bookmark: _Hlk31097420]5.2.4.Pretendentam iepriekšējo trīs gadu laikā (2023. 2024., 2025. un 2026.gads līdz piedāvājumu iesniegšanas dienai) ir pieredze vismaz divu starptautisku sauszemes kravas komercpārvadājumu* nodrošināšanā ar kravas apjomu vismaz 10 m3 katram pakalpojumam atsevišķi.
Pretendents, kas dibināts vēlāk, apliecina pieredzi par nostrādāto periodu.
*Starptautiskie pārvadājumi — pārvadājumi, kurus veicot nepieciešams šķērsot Latvijas valsts robežu (Autopārvadājuma likuma 1.panta 30.punkts)

	5.3.4.Lai apliecinātu nolikuma 5.2.4.punkta izpildi, jāiesniedz:
5.3.4.1. pretendenta parakstīts apliecinājums, kas apliecina nolikuma 5.2.4.punktā noteiktās pieredzes esību, norādot: Pasūtītāju, Pasūtītāja kontaktpersonu un kontaktinformāciju, pakalpojuma aprakstu un līguma izpildes termiņu saskaņā ar nolikuma 4.pielikumu.
5.3.4.2. vismaz viena rakstveida pozitīvas atsauksmes vēstule vai cits pieredzi apliecinošs dokuments (piemēram, pieņemšanas – nodošanas akts), kas apliecina nolikuma 5.2.4.punktā noteikto pieredzi.


	5.2.5. Iepirkuma līguma slēgšanas tiesību piešķiršanas gadījumā pretendentam jābūt normatīvajos aktos noteiktajā kārtībā derīgai:
· speciālajai atļaujai (licencei) kravas komercpārvadājumiem ar kravas transportlīdzekļiem un
·  Eiropas Kopienas atļaujai starptautiskiem kravu komercpārvadājumiem ar autotransportu.
Prasība attiecas arī uz katru personālsabiedrības biedru, piegādātāju apvienības dalībnieku (ja piedāvājumu iesniedz personālsabiedrība vai piegādātāju apvienība) vai apakšuzņēmēju (ja pretendents plāno piesaistīt apakšuzņēmēju), ja tie veiks darbus, kuru veikšanai saskaņā ar normatīvajiem aktiem ir nepieciešama atļauja (licence).
	5.3.5.Iepirkuma komisija Autotransporta direkcijas publiskajā datubāzē: http://www.atd.lv/lv/licences  pārbaudīs, vai pretendents ir reģistrēts kravas komercpārvadājumiem ar kravas transportlīdzekļiem un vai pretendentam ir Eiropas Kopienas atļauja starptautiskiem kravu komercpārvadājumiem ar autotransportu
Par ārvalstī reģistrētu vai dzīvojošu personu jāiesniedz reģistrācijas, licencēšanas vai sertificēšanas faktu apliecinoši dokumenti.


	5.2.6. Iepirkuma līguma slēgšanas tiesību piešķiršanas gadījumā transportlīdzeklim ar kuru plānots veikt kravas pārvadījumu (izpildīt maršutu) jābūt normatīvajos aktos noteiktajā kārtībā derīgai Eiropas Kopienas atļaujai starptautiskiem kravu komercpārvadājumiem ar autotransportu kopijai
	5.3.6. Lai apliecinātu nolikuma 5.2.6. punkta prasības izpildi, pretendents iesniedz apliecinājumu, ka iepirkuma līguma noslēgšanas gadījumā tas pirms katras plānotās kravas uzkraušanas iesniegs Pasūtītājam informāciju par transportlīdzekļa, ar kuru tiks veikts attiecīgais pārvadājums (izpildīts maršuts), valsts reģistrācijas numuru.
Pasūtītājs Autotransporta direkcijas publiskajā datubāzē: http://www.atd.lv/lv/licences pārbaudīs, vai transportlīdzeklim ar kuru plānots veikt kravas pārvadājumu (izpildīt maršutu) ir reģistrēta Eiropas Kopienas atļaujai starptautiskiem kravu komercpārvadājumiem ar autotransportu kopija


	5.2.7. Pretendentam uz iepirkuma līguma noslēgšanas dienu ir spēkā kravas pārvadātāja civiltiesiskās atbildības apdrošināšana (CMR). Katra kravas pārvadājuma laikā pretendents nodrošina spēkā esošu kravas apdrošināšanu (Cargo Insurance), kuras apdrošinājuma summa par vienu apdrošināšanas gadījumu nav mazāka par attiecīgās pārvadājamās kravas vērtību un kuras pašrisks nepārsniedz 140,00 EUR par vienu apdrošināšanas gadījumu.

	5.3.7. Lai apliecinātu nolikuma 5.2.7. punktā noteiktās prasības izpildi, pretendents iesniedz apliecinājumu, ka uz iepirkuma līguma noslēgšanas dienu tam būs spēkā kravas pārvadātāja civiltiesiskās atbildības apdrošināšana (CMR) un ka pirms katra kravas pārvadājuma uzsākšanas tiks nodrošināta spēkā esoša kravas apdrošināšana (Cargo Insurance), kuras apdrošinājuma summa par vienu apdrošināšanas gadījumu nav mazāka par attiecīgās pārvadājamās kravas vērtību un kuras pašrisks nepārsniedz 140,00 EUR par vienu apdrošināšanas gadījumu.
.



[bookmark: _Toc26600582][bookmark: _Toc59188045]5.4. Ja piedāvājumu iesniedz personu apvienība:
5.4.1. piedāvājumā papildus norāda personu, kas iepirkumā pārstāv attiecīgo personu apvienību, katras personas atbildības sadalījumu un veicamo darbu uzskaitījums, kā arī vienošanos par sadarbību konkrētā iepirkuma līguma izpildei;
5.4.2. nolikuma 5.3.2., 5.3.3. punktos minētos dokumentus iesniedz par katru no attiecīgās personu apvienības dalībniekiem; 
5.4.3. kura uz piedāvājuma iesniegšanas brīdi nav juridiski noformējusi savu sadarbību saskaņā ar normatīvajos aktos noteikto kārtību, personu apvienībai ir jāiesniedz visu personu apvienības dalībnieku parakstīts saistību raksta (protokola, vienošanās, cita dokumenta) atvasinājums, kas apliecina, ka, ja personu apvienība tiks atzīta par uzvarētāju, tai ir pienākums 10 dienu laikā no dienas, kad atbilstoši Publisko iepirkumu likumam var slēgt iepirkuma līgumu, pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
5.5. Ja piedāvājumu iesniedz personālsabiedrība, tad, lai tā tiktu atzīta par pretendentu iepirkumā, ir jāiesniedz personālsabiedrības līguma vai cita dokumenta (protokols, vienošanās) atvasinājums, kas apliecina katra personālsabiedrības biedra kompetenci un atbildības sadalījumu, ja tas nav ietverts personālsabiedrības līgumā. Personālsabiedrība, nolikuma 5.3.2., 5.3.3. punktos minētos dokumentus iesniedz par katru no personālsabiedrības biedriem. 
5.6. Ja pretendents savas kvalifikācijas atbilstības apliecināšanai balstās uz citu personu iespējām, pretendentu atlasei papildus tiek iesniegti šādi dokumenti:
5.6.1. nolikuma 5.3.2. punktā prasītā informācija par personu, uz kuras iespējām pretendents balstās;
5.6.2. objektīvs pierādījums (piemēram, personas, uz kuras iespējām pretendents balstās, apliecinājums vai vienošanās) par sadarbību ar pretendentu konkrētā iepirkuma līguma izpildē, no kuras Pasūtītājs var gūt pārliecību, ka pretendenta rīcībā būs nepieciešamie resursi.
5.7. Pretendentam ir tiesības piesaistīt apakšuzņēmēju, atbilstoši Publisko iepirkumu likumā un nolikumā noteiktajam, vienlaikus nodrošinot, lai apakšuzņēmējam tiktu sniegta piegādātāja rīcībā esošā informācija, ciktāl tā apakšuzņēmējam ir nepieciešama iepirkuma līguma savlaicīgai un kvalitatīvai izpildei.
5.8. Pretendentam savā piedāvājumā ir jānorāda visus tos apakšuzņēmējus, kuru sniedzamo pakalpojumu vērtība ir vismaz 10 000,00 euro, un katram šādam apakšuzņēmējam izpildei nododamo iepirkuma līguma daļu atbilstoši nolikuma 5. pielikumam un 6. pielikumam.
5.9. Saskaņā ar Publisko iepirkumu likuma 63. panta trešo daļu, apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Publisko iepirkumu likuma 63. panta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
5.10. Iepirkuma līguma izpildē iesaistīto apakšuzņēmēju nomaiņa un jauna apakšuzņēmēja piesaiste jānodrošina atbilstoši Publisko iepirkumu likuma 62. pantam.

6. Paskaidrojums par tehniskā piedāvājuma sagatavošanu

6. Pretendents tehnisko piedāvājumu sagatavo saskaņā ar nolikuma 2.pielikumu “Tehniskā specifikācija – Tehniskais piedāvājums”.  Tehniskajā piedāvājumā pretendentam jāsniedz pakalpojuma apraksts, ņemot vērā tehniskās specifikācijas prasības (nolikuma 2.pielikums).
6. Pretendents tehnisko piedāvājumu sagatavo par visu iepirkuma apjomu.


7. Paskaidrojums par finanšu piedāvājuma sagatavošanu

Pretendents finanšu piedāvājumu sagatavo, ņemot vērā nolikuma 2. pielikuma “Tehniskā specifikācija – tehniskais piedāvājums” noteiktās prasības, saskaņā ar nolikuma 3. pielikumu “Finanšu piedāvājums”.
Piedāvātajā līgumcenā pretendents iekļauj:
7.1.1.  visus valsts un pašvaldību noteiktos nodokļus un nodevas, izņemot PVN;
7.1.2.  citas izmaksas, kas saistītas ar iepirkuma priekšmetu, lai pretendents veiktu līguma izpildi.
Piedāvājuma cena ir jānorāda euro ar precizitāti divas zīmes aiz komata. 

8. [bookmark: _Toc26600588][bookmark: _Toc59188051]Piedāvājuma izvērtēšanas kritērijs

8.1. Piedāvājuma izvērtēšanas kritērijs ir saimnieciski visizdevīgākais piedāvājums, kuru nosaka, ņemot vērā tikai viszemāko kopējo cenu (bez PVN).
Gadījumā, ja pirms tam, kad pieņemts lēmums par iepirkuma līguma slēgšanas tiesību piešķiršanu, vismaz divu piedāvājumu novērtējums ir vienāds, Pasūtītājs par izšķirošo piedāvājuma izvēles kritēriju nosaka cenu par nolikuma 3. pielikuma “Finanšu piedāvājums” 3.1. punktu “Kravas transportēšana no Rīgas (Latvija) ar piegādi Parīzē (Francija)”. Gadījumā, ja arī šis kritērijs būs vienāds vairākiem pretendentiem, Pasūtītājs rīkos  atklātu izlozi.

9. Piedāvājumu vērtēšana un lēmuma pieņemšana

9.1. [bookmark: _Toc59188052][bookmark: _Toc26600589]Iepirkuma komisija:
9.1.1. pārbaudīs piedāvājuma noformējuma atbilstību nolikumā noteiktajām prasībām un pretendenta atbilstību nolikuma 5. punktā noteiktajām kvalifikācijas prasībām. Pasūtītājs, saskaņā ar Publisko iepirkumu likumu un nolikumu, pieņem lēmumu par piedāvājuma noraidīšanu vai tālāku piedāvājuma vērtēšanu;
9.1.2. pārbaudīs piedāvājumu atbilstību tehniskajā specifikācijā noteiktajām prasībām. Par atbilstošiem tiks uzskatīti tikai tie piedāvājumi, kuri atbilst visām tehniskajā specifikācijā norādītajām prasībām. Neatbilstošie piedāvājumi netiks vērtēti; 
9.1.3. veiks aritmētisko kļūdu pārbaudi pretendentu finanšu piedāvājumos. Ja Iepirkuma komisija konstatēs aritmētiskās kļūdas, Iepirkuma komisija šīs kļūdas izlabos. Par kļūdu labojumu un laboto piedāvājuma summu, Iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, Iepirkuma komisija ņem vērā labojumus.
Ja piedāvājumu vērtēšanas laikā Iepirkuma komisijai šķiet, ka pretendenta iesniegtais finanšu piedāvājums varētu būt nepamatoti lēts (šaubu gadījumā), Pasūtītājs pieprasa skaidrojumu par piedāvāto cenu vai izmaksām. Iepirkuma komisija, konsultējoties ar pretendentu, izvērtē tā sniegtos skaidrojumus un pieņem lēmumu par piedāvājuma noraidīšanu vai tālāku piedāvājuma vērtēšanu.
9.2. Iepirkuma komisija par uzvarētāju iepirkumā atzīst pretendentu, kurš izraudzīts atbilstoši iepirkuma nolikumā noteiktajām prasībām un kritērijiem un nav izslēdzams no dalības iepirkumā saskaņā ar nolikuma 4. punktu. 
Lēmumā, ar kuru tiek noteikts uzvarētājs, papildus norāda visus noraidītos pretendentus un to noraidīšanas iemeslus, visu pretendentu piedāvātās līgumcenas un par uzvarētāju noteiktā pretendenta salīdzinošās priekšrocības. 
Ja iesniegti iepirkuma nolikumā noteiktajām prasībām neatbilstoši piedāvājumi vai vispār nav iesniegti piedāvājumi, iepirkuma komisija pieņem lēmumu izbeigt iepirkumu bez rezultāta. Pasūtītājs triju darbdienu laikā pēc tam, kad pieņemts lēmums izbeigt iepirkumu bez rezultāta, sagatavo un publicē publikāciju vadības sistēmā informāciju par iepirkuma izbeigšanu bez rezultāta, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.
9.3. Triju darbdienu laikā pēc lēmuma pieņemšanas Iepirkuma komisija informē visus pretendentus par iepirkumā izraudzīto pretendentu vai pretendentiem un sniedz tiem nolikuma 9.2. punktā minēto lēmumā norādāmo informāciju vai nosūta minēto lēmumu, kā arī savā pircēja profilā nodrošina brīvu un tiešu elektronisku piekļuvi nolikuma 9.2. punktā minētajam lēmumam.
9.4. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar Pasūtītāju, Iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkumu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, Iepirkuma komisija pieņem lēmumu pārtraukt iepirkumu, neizvēloties nevienu piedāvājumu.
9.5. Pasūtītājs slēdz iepirkuma līgumu saskaņā ar Publisko iepirkumu likuma 60. panta pirmās, otrās, trešās, ceturtās un piektās daļas prasībām ar Iepirkuma komisijas izraudzīto pretendentu. Pasūtītājs ir tiesīgs pārtraukt iepirkumu un neslēgt iepirkuma līgumu, ja tam ir objektīvs pamatojums. Pasūtītājs triju darbdienu laikā pēc tam, kad pieņemts lēmums pārtraukt iepirkumu, sagatavo un publicē publikāciju vadības sistēmā informāciju par iepirkuma pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.
9.6. Pasūtītājs 10 darbdienu laikā pēc tam, kad noslēgts iepirkuma līgums, sagatavo un publikāciju vadības sistēmā publicē informatīvu paziņojumu par līguma slēgšanas tiesību piešķiršanu.
9.7. Pasūtītājs 10 darbdienu laikā pēc tam, kad stājas spēkā iepirkuma līgums vai tā grozījumi, savā pircēja profilā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. 
9.8. Grozījumus iepirkuma līgumā, kas tiek noslēgti Publisko iepirkumu likuma 9. pantā noteiktajā kārtībā, izdara, ievērojot Publisko iepirkumu likuma 61. pantu.
Ievērojot Publisko iepirkumu likumā noteikto, līguma izpildes termiņu var pagarināt, Pusēm par to vienojoties un noslēdzot rakstiskus iepirkuma līguma grozījumus, šādos gadījumos:
9.8.1. ja izpildes termiņa pagarināšanas nepieciešamība ir radusies vai ir nepieciešama nepārvaramas varas dēļ; 
9.8.2. ja izpildes termiņa pagarināšanas nepieciešamība ir radusies Pasūtītāja vainas dēļ.

Pielikumā:   
1. pielikums – Pieteikuma vēstule;
2. pielikums – Tehniskā specifikācija – Tehniskais piedāvājums; 
3. pielikums – Finanšu piedāvājums;
4. pielikums – Pretendenta apliecinājums atbilstoši nolikuma 5.2.4. punktam;
5. pielikums – Iepirkuma līguma izpildē piesaistīto apakšuzņēmēju saraksts;
6. pielikums – Iepirkuma līguma izpildē piesaistītā apakšuzņēmēja apliecinājums

